महमूद गजनवी के साेमनाथ आक्रमण पर बेस्ड है फिल्म, 12 भाषाओं में पैन-इंडिया रिलीज होगी
The Battle Story of Somnath Teaser टीजर में मेकर्स ने भगवान शिव के पहले ज्योर्तिलिंग की कहानी दिखाई है।
पैन-इंडिया फिल्म ‘द बैटल स्टोरी ऑफ सोमनाथ’ का टीजर रिलीज हो चुका है। शनिवार को एक एनिमेटेड टीजर रिलीज करते हुए मेकर्स ने फिल्म की अनाउंसमेंट की।
टीजर में दिखाई पहले ज्योर्तिलिंग की कहानी
टीजर में मेकर्स ने भगवान शिव के पहले ज्योर्तिलिंग की कहानी दिखाई है। इसमें बताया गया कि चंद्र देव ने सतयुग में इसे सोने से बनाया था। इसके बाद रावण ने त्रेतायुग में इसे तांबे से बनवाया था और फिर द्वापर युग में श्रीकृष्ण ने इसे लकड़ी से बनवाया था।
महमूद गजनवी के आक्रमण पर बेस्ड है फिल्म
फिल्म की कहानी 1025 ईस्वी में सोमनाथ मंदिर पर महमूद गजनवी द्वारा किए गए आक्रमण के इर्द-गिर्द बुनी गई है। टीजर में मेकर्स ने दिखाया है कि यह इतिहास का एकमात्र ऐसा युद्ध था जिसे आम लोगों ने मिलकर लड़ा था। इस युद्ध में 50 हजार से ज्यादा लोगों ने अपनी जान गंवाई थी।
पुननिर्माण का भी किया जिक्र
कहा जाता है कि गजनवी ने सोमनाथ मंदिर से 20 लाख दीनार की संपत्ति लूटी थी। इसके साथ ही उसने मंदिर की मूर्तियों और ज्योर्तिलिंग को टुकड़ों में तोड़ दिया था।
फिल्म के टीजर में सोमनाथ मंदिर पर हुए आक्रमण के बाद हुए पुननिर्माण का भी जिक्र किया गया है। आखिरी बार भारत के पूर्व गृहमंत्री सरदार वल्लभ भाई पटेल ने इसका पुनर्निमाण करवाया था।
12 भाषाओं में होगी रिलीज 
इसे 2इडियट फिल्म्स और मनीष मिश्रा ने प्रोड्यूस किया है। वहीं इस फिल्म को लिखा और डायरेक्ट अनूप थापा ने किया है। यह 12 भाषाओं में रिलीज होगी।